ליאנה עיון

ליאנה עיון (נולדה ב-8 בדצמבר 1994) היא שחקנית, מדבבת, דוגמנית ומנחת טלוויזיה ישראלית. עיון נולדה וגדלה ברמת גן. הוריה הם דיאן וירון עיון ולה שתי אחיות ואח. אחותה הגדולה היא השחקנית והמדבבת יסמין עיון. הוריה התגרשו כשהייתה בת 12, ואביה נישא בשנית למנחת הטלוויזיה מירי נבו. עיון השתתפה ב"פסטיגל" בשנת 2004, בהיותה בת עשר, כאחת מ"ילדי הפסטיגל". היא בוגרת תיכון אנקורי בתל אביב. את שירותה הצבאי עשתה בתיאטרון צה"ל. בשנת 2001, עשתה קולות רקע בסרט האנימציה "מפלצות בע"מ", וכן דיבבה בסרט האנימציה "היפהפייה והיחפן 2". בשנת 2002, דיבבה בסרט האנימציה "פיטר פן 2". בשנת 2004, דיבבה את חזירון בסרט האנימציה "מרד החיות". בשנת 2005, תרמה את קולה לסרטי האנימציה "קרוסלת הקסמים", "סיפורי נרניה: האריה, המכשפה וארון הבגדים", "טרזן 2" ו"הקיסר נפל על הראש 2". בשנת 2006, דיבבה בסרט האנימציה "חוות הקסמים", בתפקיד "פרן אראבל". באותה שנה דיבבה את פלין בסרט האנימציה "במבי 2". בשנת 2007, דיבבה בסרט האנימציה "מועדון ווינX: סוד הממלכה האבודה", בתפקיד "צ'טה". בשנת 2008, תרמה את קולה לסרט האנימציה "הורטון שומע מישהו", בתפקיד "הולי". באותה שנה גילמה את סצוקי קוסאקאב בסרט האנימציה "השכן הקסום שלי טוטורו". בין השנים 2008–2009, דיבבה בעונה השנייה והשלישית של סדרת האנימציה "אווטאר: כשף האוויר האחרון", בתפקיד "טוף בייפונג". בשנת 2009, דיבבה את נדי בסדרת האנימציה "מדברים אנגלית עם נאדי", ששודרה בערוץ הופ! באותה השנה דיבבה את נאדי בסרט האנימציה "הרפתקאות נדי באי", ששודר באותו ערוץ. בשנת 2011, דיבבה בסדרת האנימציה "רוץ, דייגו, רוץ!". בשנת 2012, דיבבה בסרט האנימציה "ברבי הנסיכה וכוכבת הפופ". בשנת 2013, תרמה את קולה לסרטים "אגדת שלג", בתפקיד "אפיק" ו"ברבי מריפוסה ונסיכת הפיות", בתפקיד טאלאיה. בשנת 2014, דיבבה את נאוקו סאטומי בסרט האנימציה "הרוח העולה", ואת ג'ני בסדרת האנימציה "צ'יקן טאון". דיבבה את מינג-מינג הברווזונת בסדרת האנימציה "וונדר פטס" ששודרה בערוץ ניקלודיאון, ואת סטפני ב"נווה עצלנות". בשנת 2005 השתתפה ושרה בקלטות הילדים מבית MCI "במבוני אין כמוני" (מאת מיכל חזון ונורית הירש) ו"גמדי הלילה" (מאת אירית תמיר) והשתתפה בקלטת הילדים "חברים בכל מיני צבעים" (שירי הילדים של חנה גולדברג). בין השנים 2014–2018, גילמה את מיטל בסדרת הנעורים "שכונה". בשנת 2018, שיחקה במיני הסדרה "מעורבבים". בקיץ 2018, החלה לשחק בסדרה המוזיקלית "פוראבר", מבית היוצר של אורי גרוס. עיון מגלמת את יולי גילמן, אחותו התאומה של אדם, אחותה הגדולה של רומי ובתם של דודו ובתיה. הסדרה עלתה לשידור ב-30 בדצמבר 2018 בערוץ TeenNick של HOT. בשנת 2019, גילמה את דמותה של אביגיל בסדרה "ביום שהאדמה רעדה", ששודרה בקשת 12. בשנת 2020, גילמה את לילי בסדרת הטלוויזיה "קיבוצניקים". באותה שנה שיחקה בתפקיד הראשי בסדרה "בת השוטר" בתור דנה, על תפקידה בסדרה קיבלה מועמדות בתחרות פרסי הטלוויזיה לילדים ולנוער. בנוסף שיחקה גם בסדרות "PPS", בתפקיד שירה 1 וב"בלקספייס" בתפקיד ליבי ברוידא. בשנת 2021, עלתה "בלקספייס" לנטפליקס וכן צילמה עיון את סרטו של ארז תדמור "בחורים טובים", ושיחקה בטלנובלה של הוט "בעלת החלומות". בשנת 2022 הופיעה בסדרה מי שמע על חווה ונאווה שמשודרת ביס. כמו כן, שיחקה בסרט בתולים בתפקיד מיה. בשנת 2023 שיחקה בתפקיד ראשי בסרטה של דינה פרלשטיין "זהות כפולה". בשנת 2024 חזרה לשחק את נחמי בסרט המשך "בחורים טובים 2". בשנת 2019, נבחרה עיון להיות השגרירה הישראלית של מותג הבישום 212 של "קרולינה הררה". בשנת 2021, נבחרה עיון להיות הפרזנטורית של מותג ההלבשה התחתונה הישראלית "פיקס". בשנת 2016, הגישה את השעשועון "צ'מפיונסניק" לצידו של טל מוסרי בערוץ ניקולדיאון. מדיה וקבצים בנושא ליאנה עיון בוויקישיתוף ליאנה עיון, ברשת החברתית אינסטגרם ליאנה עיון, במיזם "אישים" לתיעוד היצירה הישראלית ליאנה עיון, במסד הנתונים הקולנועיים IMDb (באנגלית) ליאנה עיון, באתר "אידיבי", מאגר הידע העברי לקולנוע ישראלי ועולמי אבנר שביט‏, "המפקדת בצבא אמרה שמקסימום אהיה שליחת פיצה": ריאיון עם ליאנה עיון על "פוראבר", באתר וואלה, 29 בדצמבר 2018 יערה יעקב, עיון לשבח, באתר "ידיעות אחרונות", 24 בנובמבר 2020 רונן טל, קופצת לגובה: מירי נבו לא מפסיקה, באתר nrg‏, 7 ביולי 2012 דליה בן ארי, לליאנה עיון יש מסר חשוב לחואקין פיניקס, באתר מגזין את, ‏16 בפברואר 2020 ביום שהאדמה רעדה, ‏"כל צעד קטן בחיי הוביל אותי להיות האדם שאני היום", באתר ‏מאקו‏, 22 בנובמבר 2019